Diari Oficial de la Generalitat Valenciana


Sumari del DOGV 6700, del 26-01-2012 (2012/668)

RESOLUCIÓ de 18 de gener de 2012, de la Direcció General d'Indústria, per la qual s'aproven les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, i d'una convocatòria extraordinària de l'examen relatiu a l'especialitat d'instal·lador de llanterneria, es regula el procediment d'expedició dels carnets professionals i dels certificats acreditatius de la superació d'estes proves, i s'establixen els terminis de presentació de sol·licituds per a l'admissió a les proves esmentades durant l'any 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6700

Data del DOGV
:   26-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/668


Data del document
:   18-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * instal·lació frigorífica
    * instal·lació sanitària
    * energia elèctrica
    * caldera
    * examen
    * gas natural
    * calefacció
    * climatització
    * reconeixement de títols
    * legislació

RESOLUCIÓ de 18 de gener de 2012, de la Direcció General d'Indústria, per la qual s'aproven les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, i d'una convocatòria extraordinària de l'examen relatiu a l'especialitat d'instal·lador de llanterneria, es regula el procediment d'expedició dels carnets professionals i dels certificats acreditatius de la superació d'estes proves, i s'establixen els terminis de presentació de sol·licituds per a l'admissió a les proves esmentades durant l'any 2012. [2012/668]
L'article 13 de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, el manteniment i les altres activitats en matèria de seguretat industrial en l'àmbit de la Comunitat Valenciana (DOGV núm. 2985, de 6 de maig de 1997), establix que, anualment, es publicarà en el Diari Oficial de la Comunitat Valenciana el calendari d'exàmens a realitzar pels corresponents òrgans provincials, que permeten l'accés a les distintes habilita¬cions personals previstes per la normativa sobre seguretat industrial.
A fi de complir a este mandat, es dicta la present resolució en què cal ressaltar les consideracions i les novetats següents respecte de la convocatòria de l'any anterior:
a) Se suprimix la prova relativa a l'obtenció del carnet d'instal·lador, conservador-reparador frigorista (actualment equival al denominat frigorista habilitat), com a conseqüència de la desaparició de la via d'accés per mitjà de la superació d'examen per a l'obtenció d'esta condició professional en matèria de seguretat industrial amb l'entrada en vigor, el passat 8 de setembre de 2011, del Reial Decret 138/2011, de 4 de febrer, pel qual s'aproven el Reglament de Seguretat per a Instal·lacions Frigorífiques i les seues Instruccions Tècniques Complementàries (BOE núm. 57, de 8 de març de 2011).
b) Pel que fa al carnet professional d'instal·lador de llanterneria, les proves del qual van quedar suspeses en l'exercici anterior per les raons que es van apuntar en el preàmbul de l'última convocatòria (Resolució de 8 de febrer de 2011, de la Direcció General d'Indústria i Innovació, DOCV núm. 6463, de 18 de febrer de 2011), les quals seguixen vigents, mentre es pren una decisió respecte d'això que aclarisca la incertesa ocasionada sobre la permanència o no d'este per la seua possible incompatibilitat amb l'ordenament comunitari derivat de la Directiva 2006/123/CE del Parlament Europeu i del Consell, de 12 de desembre de 2006, relativa als servicis en el mercat interior, este òrgan directiu, amb el ferm interés de facilitar l'accés a esta professió a aquells que puguen estar interessats, entén necessària la realització d'una convocatòria, de caràcter extraordinària i única, per a la realització de l'examen que permet l'accés a l'esmentat carnet d'instal·lador.
D'acord amb el que s'ha exposat, d'acord amb la facultat conferida per l'article 13 i la disposició final primera de l'Orde de 23 d'abril de 1997, de la Conselleria d'Ocupació, Indústria i Comerç, així com el que establix el Decret 97/2011, de 26 d'agost, pel qual s'aprova el Reglament Orgànic i Funcional de la Conselleria d'Economia, Indústria i Comerç (DOCV núm. 6597, de 30 d'agost), modificat pel Decret 122/2011, de 16 de setembre, (DOCV núm. 6612, de 20 de setembre), esta Direcció General d'Indústria, resol:
Primer
Aprovar les bases de les convocatòries ordinàries dels exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç, i d'una convocatòria extraordinària de l'examen relatiu a l'especialitat d'instal·lador de llanterneria, així com regular el procediment d'expedició dels carnets professionals i dels certificats acreditatius de la superació d'estes proves, els quals figuren en l'annex I de la present resolució, que regiran durant l'any 2012 i regular el procediment de la seua expedició.
Segon
Establir el calendari per a l'any 2012, que figura en l'annex II, per a la presentació de sol·licituds als efectes de ser admés a les proves assenyalades en el punt primer de la present resolució.
Esta resolució no és definitiva en via administrativa i contra seua es podrà interposar un recurs d'alçada davant de la Secretària Autonòmica d'Economia, Indústria i Comerç en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 18 de gener de 2012.- El director general d'Indústria: Rafael Miró Pascual.
ANNEX I
Bases de les convocatòries i procediment d'expedició de carnets professionals i certificats acreditatius de la superació dels exàmens teoricopràctics
Estes bases regiran en les convocatòries de les proves assenyalades en l'article 12 de l'Orde de 23 d'abril de 1997, de la Conselleria d'Ocupació, Indústria i Comerç, per a l'obtenció dels carnets o certificats acreditatius de la superació dels exàmens teoricopràctics indicats en la base 1.
Base primera. Àmbit d'aplicació
Els carnets professionals i els certificats acreditatius de la superació dels exàmens teoricopràctics, segons corresponga, són les següents:
- TE: carnet professional d'instal·lacions tèrmiques en edificis.
- IPPL-I: instal·lador de productes petroliers líquids de categoria I.
- IPPL-II: instal·lador de productes petroliers líquids de categoria II.
- RPPL-III: reparador de productes petroliers líquids de categoria III.
- GA: instal·lador de gas categoria A.
- GB: instal·lador de gas categoria B.
- GC: instal·lador de gas categoria C.
- OC: operador industrial de calderes.
- GT: carnet d'operador de grua torre (gruista).
- GMA: carnet d'operador de grua mòbil autopropulsada. Categoria A.
- GMB: carnet d'operador de grua mòbil autopropulsada. Categoria B.
- GMPA: carnet d'operador de grua mòbil autopropulsada. Categoria A, subcategoria de ports de la Comunitat Valenciana on desenrotllen la seua activitat les societats estatals d'estiba i desestiba (subcategoria denominada amb la codificació abreviada «de ports»).
- GMPB: carnet d'operador de grua mòbil autopropulsada. Categoria B, subcategoria de ports de la Comunitat Valenciana on desenrotllen la seua activitat les societats estatals d'estiba i desestiba (subcategoria denominada amb la codificació abreviada «de ports»).
I amb caràcter extraordinari i únic el corresponent a:
- FO: instal·lador de llanterneria.
Base segona. Requisits dels candidats
2.1. Per a ser admesos a la realització de les proves, els aspirants hauran de disposar dels requisits següents:
2.1.1. Tindre complits els setze anys i plena capacitat d'actuar, excepte per a les especialitats d'operador de grua torre (gruista), i per al carnet professional d'instal·lacions tèrmiques en edificis, en què s'ha de ser major d'edat. Per a l'especialitat d'operador de grua mòbil autopropulsada, en qualsevol de les seues categories i, si és el cas, subcategoria, en què s'haurà d'haver complit 18 anys en el moment de realitzar la sol·licitud del curs habilitador a què es referix la base 2.1.2.
2.1.2. Acreditar posseir, o estar en condicions d'obtindre, la titulació mínima i/o, si és el cas, el certificat de superació d'un curs habilitador impartit per un centre autoritzat, que s'indica per a cada especialitat:
- Per a l'especialitat d'operador de grua torre (gruista), estar en possessió del títol de graduat en Educació Secundària Obligatòria i la superació d'un curs teoricopràctic impartit per una entitat acreditada segons el que establix el punt 4 de l'annex VI del Reial Decret 836/2003, de 27 de juny, pel qual s'aprova una nova instrucció tècnica complementària MIE-AEM-2 del reglament d'aparells d'elevació i manutenció, referent a grues torre per a obres o altres aplicacions (BOE núm. 170, de 17 de juliol de 2003), modificat pel Reial Decret 560/2010, de 7 de maig (BOE núm. 125, de 25 de maig de 2010).
- Per a l'especialitat d'operador de grua mòbil autopropulsada, estar en possessió del títol de graduat en Educació Secundària Obligatòria i la superació d'un curs teoricopràctic impartit per una entitat acreditada segons el que establix el punt 4 de l'annex VII del Reial Decret 837/2003, de 27 de juny, pel qual s'aprova una nova instrucció tècnica complementària MIE-AEM-4 del Reglament d'aparells d'elevació i manutenció, referent a grues mòbils autopropulsades (BOE núm. 170, de 17 de juliol de 2003) i modificat pel Reial Decret 560/2010, de 7 de maig (BOE núm. 125, de 25 de maig de 2010).
- Per a l'especialitat d'instal·lador de llanterneria, estar en possessió d'un títol o certificat d'estudis de Formació Professional de primer grau de la branca d'instal·lacions de llanterneria o equivalent o bé haver superat un curs teoricopràctic relatiu a les matèries tècniques exigibles de conformitat amb el que establix l'Orde de 28 de maig de 1985, de la Conselleria d'Indústria, Comerç i Turisme, sobre instal·ladors autoritzats i empreses instal·ladores de llanterneria (DOGV núm. 264, de 27 de juny de 1985), impartit per una entitat autoritzada per l'òrgan competent de conformitat amb l'esmentada Orde de 23 d'abril de 1997.
- Per a l'especialitat en instal·lacions tèrmiques d'edificis:
· Les titulacions de Formació Professional reglada del sistema educatiu del número 2 de l'annex de la Resolució de 25 de febrer de 2008, de la Direcció General d'Indústria i Innovació de la Conselleria d'Indústria, Comerç i Innovació, per la qual s'establix el procediment a què es referix l'article 42.2 del Reial Decret 1027/2007, de 20 de juliol, pel qual s'aprova el Reglament d'Instal·lacions Tèrmiques en els Edificis per a l'accés al carnet professional en instal·lacions tèrmiques d'edificis, per aquells que estiguen en possessió, o estar en condicions d'obtindre, els títols de Formació Professional reglada relacionats en l'annex VI de la Resolució de 20 de febrer de 2004 de la Direcció General d'Indústria i Investigació Aplicada (DOCV núm. 5718, de 7 de març de 2008). O bé,
· Un curs teòric i pràctic de coneixements bàsics i un altre sobre coneixements específics en instal·lacions tèrmiques d'edificis, impartit per una entitat reconeguda per l'òrgan competent de la comunitat autònoma, amb la duració i el contingut indicats en els apartats 3.1 i 3.2 de l'apèndix 3, del Reial Decret 1027/2007, de 20 de juliol, pel qual s'aprova el Reglament d'instal·lacions tèrmiques en els edificis (BOE núm. 207, de 29 d'agost de 2007), modificat pel Reial Decret 249/2010, de 5 de març, pel qual s'adapten determinades disposicions en matèria d'energia i mines al que establix la Llei 17/2009, de 23 de novembre, sobre el lliure accés a les activitats de servicis i el seu exercici, i la Llei 25/2009, de 22 de desembre, de modificació de diverses lleis per a l'adaptació a la Llei sobre el Lliure Accés a les Activitats de Servicis i el seu Exercici (BOE núm. 67, de 18 de març de 2010), a més del que establix la base 2.1.3 d'esta resolució.
Les equivalències entre les titulacions exigibles d'acord amb els paràgrafs anteriors i les que pogueren fer valdre els aspirants hauran de ser certificades, en tot cas, per l'autoritat educativa competent. No obstant això, no serà necessari el dits certificat quan les titulacions que s'aporten estiguen previstes en la Resolució de 20 de febrer de 2004, de la Direcció General d'Indústria i Investigació Aplicada, per la qual s'indiquen i s'especifiquen els títols de Formació Professional inclosos en l'estructura del sistema educatiu que acrediten el requisit de formació mínima necessària per a obtindre cada un dels carnets d'instal·lador i/o mantenidor autoritzat previstos en l'àmbit de la seguretat industrial (DOGV núm. 4.725, de 2 d'abril de 2004) i la seua modificació operada per la Resolució de 25 de gener de 2006, d'esta Direcció General (DOGV núm. 5193, de 7 de febrer de 2006). Pel que fa al carnet professional d'instal·lacions tèrmiques d'edificis regulat pel Reial Decret 1027/2007, l'annex VI de l'esmentada Resolució de 20 de febrer 2004, s'entendrà concordada amb el que establix la Resolució del 25 de febrer de 2008 d'esta Direcció General (DOCV núm. 5719, de 7 de març de 2008).
Quan les titulacions s'hagen obtingut en l'estranger s'haurà d'estar en possessió de la credencial que acredite l'homologació de títols estrangers de nivells no universitaris atorgada pel Ministeri d'Educació, tot això sense perjuí del procediment establit en el Reial Decret 1837/2008, de 8 de novembre, aplicable a reconeixement de qualificacions professionals a ciutadans de l'espai econòmic europeu i de Suïssa.
Els aspirants que aporten, de conformitat amb la normativa aplicable a cada cas, certificats de superació de cursos de duració reduïda o que establisquen exempció de parts del temari d'estos en atenció a la seua pràctica professional en la matèria, hauran d'adjuntar l'oportuna acreditació relativa a la dita experiència.
2.1.3. Per al carnet professional en instal·lacions tèrmiques d'edificis, l'acreditació de l'experiència laboral a què fa referència l'apartat b.2.2 de l'article 42.1 del Reial Decret 1027/2007, s'efectuarà per mitjà de:
a) Certificats subscrits per la persona representant o les persones representants de l'empresa o de les empreses instal·ladores o mantenidores en què s'acredite que l'interessat ha realitzat treballs d'instal·lació o de manteniment, especificant quins. Estos certificats, almenys, comprendran entre tots estos un període de tres anys d'experiència. En els citats certificats es farà menció expressa al certificat de registre d'empresa instal·ladora o mantenidora de calefacció i ACS i climatització (o bé en instal·lacions tèrmiques en edificis), atorgats per la Comunitat Valenciana o per una altra comunitat autònoma. Quan estes empreses no hagen sigut autoritzades per esta comunitat autònoma, l'interessat haurà d'aportar una còpia del certificat de registre d'empresa en què conste la validesa i la vigència del dit document durant el període al·legat.
b) Certificat referit al període de treball, de la cotització del treballador en l'empresa, expedit per l'òrgan corresponent de la Seguretat Social (vida laboral). I,
c) Fotocòpia del contracte laboral i les seues modificacions, diligenciat per l'oficina d'ocupació, en el qual ha de figurar contractat l'interessat com a oficial o com a tècnic en les professions pròpies d'este reglament. No s'admetrà la figura de peó, i serà indiferent per a la d'oficial qualsevol de les categories primera, segona o tercera.
2.1.4. Per a les especialitats d'operador de grua torre (gruista) i operador de grua mòbil autopropulsada, en qualsevol de les seues categories i, si és el cas, subcategoria, la superació d'un examen mèdic segons el que establix el Reial Decret 836/2003 i Reial Decret 837/2003, respectivament, modificats els dos pel Reial Decret 560/2010.
2.2. Els requisits enumerats en la base 2.1 hauran de posseir-se en el dia d'acabament del termini de presentació de sol·licituds i mantindre en el moment d'expedició del corresponent carnet o certificat acreditatiu de la superació de l'examen teoricopràctic.
Base tercera. Presentació de sol·licituds i documentació acreditativa dels requisits
3.1. Les persones que vulguen prendre part en estes proves podran optar per omplir l'imprés que apareix disponible en el sistema telemàtic de preregistre de sol·licituds en l'adreça electrònica en l'apartat «Servicis en línia», enllaç «Preregistre de sol·licituds d'examen d'instal·ladors», o bé la instància que apareix en l'annex III, la qual serà facilitada gratuïtament en els servicis territorials d'Indústria de les tres províncies, en la Direcció General d'Indústria, així com en qualsevol de les oficines PROP. L'ompliment telemàtica del mencionat imprés suposarà el preregistre administratiu de la dita informació.
La relació de documents exigits i de titulacions arreplegades en el model de sol·licitud que figura en el mencionat annex III té caràcter informatiu, i s'haurà d'ajustar, en tot cas, al que establix la regulació explicitada en la base segona.
Així mateix, com a conseqüència de les posteriors modificacions i actualitzacions que puguen patir, les quals no depenen d'este òrgan directiu, les adreces dels llocs d'Internet a què es referix la present resolució tenen caràcter merament informatiu, i la seua única finalitat és orientar i facilitar als interessats en les proves convocades l'accés telemàtic als distints procediments administratius que oferix este departament.
Només es podrà sol·licitar realitzar les proves selectives per a l'obtenció d'un mateix carnet o certificat acreditatiu de la superació dels exàmens teoricopràctics, segons l'annex III, en una única província dins de la mateixa convocatòria.
A la instància indicada, amb independència de la via utilitzada per a l'ompliment de les assenyalades anteriorment, s'adjuntarà la següent documentació corresponent a cada interessat:
a) Original i còpia o còpia degudament autenticada dels documents que acrediten el compliment dels requisits assenyalats en les bases 2.1.2 i, si és el cas, 2.1.3 o 2.1.4 d'acord amb l'especialitat sol·licitada.
b) El justificant, degudament validat per qualsevol banc, caixa d'estalvis o entitats de crèdit de què actuen com a entitats col·laboradores en la recaptació amb la Generalitat, d'haver pagat la corresponent taxa administrativa relativa als drets d'examen. La presentació d'este document només es podrà efectuar quan l'interessat haja omplit i obtingut el rebut de pagament de la taxa a través d'Internet en la pàgina web de la Conselleria d'Economia, Indústria i Comerç, accessible seguint la ruta d'enllaços següent:
- Vaja a l'adreça d'Internet .
- En el menú de l'esquerra «Tràmits i consultes web», seleccione «SARA Taxes».
- En el quadro «Enllaços», clique amb el cursor en «Càlcul de la taxa i generació d'impresos per Internet». S'obrirà una finestra, s'ha de seleccionar la corresponent a este departament (Conselleria d'Economia, Indústria i Comerç).
- En la nova finestra que s'obrirà, en la taula corresponent a esta Conselleria, seleccione la fila «Taxa per activitats industrials» (núm. 9800), i seleccione la icona de «Confecció en línia i descàrrega del model».
- En la finestra següent «Generació d'impresos per al pagament de taxes», en el menú desplegable seleccione «Sol·licituds d'exàmens d'instal·ladors - carnets mines», i polse el botó «Enviar».
- En la nova finestra que s'obrirà, en el desplegable, «Seleccione una taxa», trie la prova a què es vol presentar. El sistema l'informarà de la taxa associada al tràmit. A continuació, polse el botó «Omplir formulari», i haurà d'omplir-lo i continuar la resta de passos que l'aplicació li indicarà.
Les formes i els llocs de pagament del rebut associat a la taxa també estan en este lloc web.
Si no seguix este procediment telemàtic, el rebut de pagament per a fer efectiva la taxa serà emés pel servici territorial d'Indústria a què es dirigisca la documentació assenyalada en els incisos a) i b) precedents, i haurà de presentat-se amb posterioritat, i sempre dins del termini establit per a la presentació de sol·licituds.
En l'annex IV s'indiquen les adreces d'emplaçament, els números de telèfon i el fax dels servicis territorials d'Indústria i de la Direcció General d'Indústria, on es podran dirigir els interessats per a obtindre informació relacionada amb la present resolució.
3.2. La presentació de la documentació assenyalada en la base anterior es realitzarà, preferiblement, en el registre general del servici territorial d'Indústria corresponent a la província on l'aspirant vulga realitzar les proves (segons l'annex IV) o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que fa la Llei 4/1999, de 13 de gener. Els terminis de presentació de sol·licituds per a les convocatòries ordinàries durant 2012 i per a la convocatòria extraordinària d'instal·lador de llanterneria, seran els assenyalats en l'annex II d'esta resolució.
3.3. Els aspirants amb minusvalideses hauran d'indicar per mitjà d'un escrit annex a la sol·licitud, quan siga procedent, les possibles adaptacions de temps i mitjans que estimen necessàries per a la realització de les proves.
3.4. Els interessats a obtindre més d'un carnet o certificat acreditatiu de superació dels exàmens teoricopràctics dins de la mateixa convocatòria, presentaran una sol·licitud normalitzada independent per cada un d'estos junt amb la corresponent documentació.
3.5. L'import de trenta euros amb quaranta-set cèntims d'euro (30,47 €) corresponent als drets d'examen per a cada activitat a què vulga presentar-se dins d'esta convocatòria, s'ingressarà en qualsevol banc, caixa d'estalvis o entitats de crèdit dels que actuen com a entitats col·laboradores en la recaptació amb la Generalitat. La formalització de les sol·licituds per a la realització de les proves relatives a cada activitat a què s'aspire, suposarà el pagament dels drets d'examen. La falta de justificació del pagament en el termini establit dels drets d'examen determinarà l'exclusió de l'aspirant, sense perjuí de la possible esmena en el termini establit a este efecte en la base 4.2.
A fi d'evitar la necessitat que els interessats hagen d'obtindre presencialment el rebut o l'imprés per a el pagament de la taxa corresponent al procediment administratiu sol·licitat o la seua remissió a l'adreça indicada en la sol·licitud per l'interessat per part del respectiu servici territorial d'Indústria, aquell podrà ser omplit i obtingut a través d'Internet en la pàgina web de la Conselleria d'Economia, Indústria i Comerç, seguint el procediment descrit en l'apartat b) de la base 3.1.
Base quarta. Admissió d'aspirants
4.1. En el termini màxim de 10 dies hàbils des de l'acabament del termini de presentació de sol·licituds, els caps o les caps de cada un dels servicis territorials d'Indústria aprovaran i faran públic l'acord amb les llistes provisionals d'admesos i exclosos per a cada un dels carnets o certificats acreditatius de la superació dels exàmens teoricopràctics esmentats en la base primera per als quals s'hagueren presentat sol·licituds de realització d'examen en el respectiu àmbit provincial, amb indicació individualitzada de les causes d'exclusió dels interessats que no hagueren resultat admesos. En estes llistes hauran de constar, en tot cas, els cognoms, el nom i el número del document nacional d'identitat, o document identificatiu equivalent, de tots i cada un dels interessats. Les llistes mencionades s'exposaran, almenys, en els taulers d'anuncis dels servicis territorials d'Indústria de cada província (segons l'annex IV). Així mateix, es podrà consultar individualment, introduint les dades personals oportunes, l'admissió o exclusió provisional a l'examen en l'adreça electrònica i igualment podrà realitzar-se esta consulta individual telefonant al número 012 de la Generalitat, aportant les dades necessàries per a identificar la sol·licitud o les sol·licituds formulades. Les llistes mencionades hauran de romandre en els taulers d'anuncis fins que s'esgote el termini d'esmena a què es referix la base 4.2.
4.2. Els aspirants exclosos provisionalment, així com els que no apareixen expressament en la relació d'admesos i exclosos, disposaran d'un termini de deu dies hàbils, comptadors a partir de l'endemà de la publicitat de les llistes provisionals en els taulers d'anuncis dels respectius servicis territorials, per a poder esmenar els defectes o les omissions que hagueren motivat la seua exclusió. En el termini màxim de cinc dies hàbils en relació amb l'acabament del període d'esmena els caps o les caps dels servicis territorials d'Indústria aprovaran i faran públic l'acord amb les llistes definitives d'admesos i exclosos en la convocatòria per tipus de carnet o certificats acreditatius de la superació dels exàmens teoricopràctics i utilitzaran els mateixos mitjans de publicitat del punt anterior.
En la llista definitiva de cada especialitat es farà constar, així mateix, el dia, l'hora de començament, la duració i el lloc on es realitzarà la corresponent prova, així com, si és procedent, s'especificarà el material i/o la documentació que podran utilitzar els interessats durant la realització de les proves, sempre que estos l'aporten. Estes llistes hauran de romandre en els taulers d'anuncis esmentats fins a la data d'acabament de les proves.
Base cinquena. Exàmens
5.1. Dins d'una mateixa convocatòria, tant els exàmens com els criteris de desenrotllament, correcció i avaluació relatius a la mateixa activitat, seran iguals en les tres províncies i es realitzaran el mateix dia i a la mateixa hora.
Per a confeccionar i qualificar cada un dels exàmens assenyalats en la base 5.2, i resoldre totes les incidències que se susciten en relació amb el tractament d'al·legacions i reclamacions que puguen presentar-se, esta direcció general nomenarà un tribunal d'àmbit autonòmic, per a la qual cosa, el cap o la cap del servici territorial d'Indústria de cada província elevarà, per a cada un d'estos, una proposta a este òrgan directiu de quatre representants, dos titulars i dos suplents, un dels titulars proposats serà necessàriament el secretari o la secretària del servici territorial corresponent i de suplent d'este o d'esta al qual puga suplir-lo o suplir-la com a tal en la seua absència, els quals actuaran com a secretaris dels tribunals per als quals siguen designats. Els tribunals estaran compostos per quatre persones, un president o una presidenta, un secretari o una secretària i dos vocals i els seus corresponents suplents. El dia de realització de les proves, en cada una de les províncies, haurà d'assistir, almenys, un membre del tribunal, tot això amb independència del personal col·laborador que siga, així mateix, necessari designar per a atendre convenientment el desenrotllament de les proves.
Els tribunals alçaran una acta de cada prova realitzada. Així mateix, proposaran al corresponent cap del servici territorial la relació d'examinands aptes i no aptes resultants de les proves realitzades que li corresponguen, tant provisionals com definitives, d'acord amb el que establix esta resolució.
Els tribunals podran comptar amb la col·laboració i el suport tècnic per part d'entitats de dret públic vinculades a esta Conselleria pel corresponent acord d'encàrrec de gestió.
5.2. Es constituiran segons la base primera, els tribunals següents:
- D'instal·lacions tèrmiques d'edificis, encarregat de l'examen TE.
- De productes petroliers líquids, encarregat dels exàmens IPPL-I, IPPL-II i RPPL-III.
- De gas, encarregat dels exàmens GA, GB i GC.
- De calderes, encarregat de l'examen OC.
- De grues torre, encarregat de l'examen GT.
- De grues mòbils autopropulsades, encarregat dels exàmens GMA i GMB.
- De grues mòbils autopropulsades en ports, encarregat dels exàmens GMPA i GMPB.
I un altre, únicament, per a la convocatòria extraordinària que consta en l'annex II:
- De llanterneria, encarregat de l'examen FO.
5.3. Els exàmens teoricopràctics s'ajustaran al que s'ha establit en la legislació vigent corresponent a cada un dels carnets o certificats s acreditatius de la superació dels exàmens teoricopràctics a què s'aspire.
5.4. Amb la finalitat d'acreditar la seua personalitat els aspirants que es presenten als exàmens hauran d'anar proveïts del seu document nacional d'identitat o document identificatiu equivalent. El personal de la Conselleria d'Economia, Indústria i Comerç designat per a atendre i vigilar el desenrotllament de les proves sol·licitarà als aspirants que s'identifiquen abans d'accedir als llocs on es realitzen els exàmens. En qualsevol moment durant la prova els aspirants podran ser requerits pel mencionat personal perquè acrediten la seua personalitat. En acabar la prova s'alçarà acta per part dels membres del tribunal assistents, en la qual es farà constar, almenys, les persones presentades, així com de les possibles incidències que pogueren tindre lloc.
Base sisena. Qualificació exercicis
Els exàmens es qualificaran d'apte i no apte, atenent els criteris establits pel tribunal segons el que s'ha indicat en la base 5.1.
Base setena. Llista d'aprovats, expedició dels carnets professionals i dels certificats acreditatius de la superació dels exàmens teoricopràctics
7.1. Els caps o les caps dels servicis territorials d'Indústria aprovaran, mitjançant un acord a proposta del tribunal corresponent, la relació provisional dels aspirants del seu àmbit territorial que resulten aptes i no aptes en cada un dels exàmens teoricopràctics realitzats. En cada llista, s'indicarà el document nacional d'identitat o el document identificatiu equivalent i la qualificació obtinguda de tots i cada un dels presentats, d'acord amb el que s'ha expressat en la base anterior, amb indicació dels admesos no presentats a les proves. En esta s'explicitarà que els interessats podran sol·licitar per escrit, en un termini de 10 dies hàbils des de la publicació de la llista provisional d'aptes i no aptes, dirigit al president o la presidenta del tribunal qualificador corresponent, la revisió del seu examen que tindrà lloc en el servici territorial de la província on l'haja realitzat, durant els cinc dies següents al de l'acabament del termini per a sol·licitar-ne la revisió. Estos acords seran exposats en els taulers d'anuncis dels servicis territorials d'Indústria corresponents.
Els que estiguen interessats a ser avisats per missatge de text de la data de publicació de la llista provisional d'aptes i no aptes, als exàmens teoricopràctics realitzats per a cada un dels tipus de carnet, hauran d'indicar el seu número de telèfon mòbil en la sol·licitud que figura en l'annex III.
Així mateix, es podrà consultar individualment el resultat provisional obtingut per cada un dels participants en les proves, introduint les dades corresponents en l'adreça electrònica i igualment podrà realitzar-se esta consulta individual telefonant al número 012 de la Generalitat, aportant les dades necessàries per a identificar cada participant. Estes llistes hauran de romandre en els taulers d'anuncis fins que es facen publiques les llistes definitives a què es referix la base 7.2.
7.2. Acabat el procés de revisió, i en tot cas en el termini màxim de tres mesos des de la data d'acabament de les corresponents proves, a excepció del carnet d'instal·lador de llanterneria que es regirà pel que establix la base 8, cada un dels caps dels servicis territorials d'Indústria resoldrà, a proposta del corresponent tribunal, la relació definitiva d'aptes i no aptes, amb indicació dels admesos no presentats a les proves, així com l'expedició individualitzada del corresponent carnet o certificat acreditatiu de la superació dels exàmens teoricopràctics per a aquells que hagen resultat aptes, document que es notificarà a cada un dels interessats en el termini d'un mes des de la data de l'esmentada resolució, en la qual s'indicarà el recurs que procedisca contra esta. Cada una d'estes resolucions tindran la mateixa publicitat que la indicada en la base 7.1 fins que s'esgote el termini de recurs.
7.3. D'acord amb l'article 4 de l'Orde de 23 d'abril de 1997, de la Conselleria d'Ocupació, Indústria i Comerç, els carnets professionals o certificats acreditatius de la superació dels exàmens teoricopràctics que s'expedisquen s'inscriuran d'ofici en el Registre de Professionals Autoritzats.
Base huitena. Data límit per a la publicació dels resultats definitius de l'examen relatiu a la convocatòria extraordinària per a l'obtenció del carnet d'instal·lador de llanterneria
En tot cas, l'examen relatiu al carnet d'instal·lador de llanterneria es realitzarà de manera que la publicació dels resultats definitius de la convocatòria extraordinària a què es referix esta resolució es produïsca amb anterioritat al 30 d'abril de 2012.
ANNEX II
Calendari de presentació de sol·licituds per a les convocatòries ordinàries de 2012
Els terminis per a la presentació de sol·licituds per a l'admissió als exàmens teoricopràctics a què fa referència el capítol V de l'Orde de 23 d'abril de 1997, de la Conselleria d'Ocupació, Indústria i Comerç per a l'any 2012, seran els següents:


\* \* \* \* \* \* \* \* \*
ANEXO II
Calendario de presentación de solicitudes para las convocatorias ordinarias del 2012
Los plazos para la presentación de solicitudes para la admisión a los exámenes teórico-prácticos a los que se refiere el capítulo V de la Orden de 23 de abril de 1997 de la Conselleria de Empleo, Industria y Comercio para el año 2012 serán los siguientes:

ANNEX IV
Centres d'informació per a l'obtenció del carnet o del certificat acreditatiu de la superació dels exàmens teoricopràctics en matèria de seguretat industrial dependents de la conselleria d'economia, indústria, i comerç
Alacant:
Servici Territorial d'Indústria
C/ Churruca, núm. 29
03185 Alacant
Tel.: 435 121 852
Fax: 737 373 516
Castelló:
Servici Territorial d'Indústria
C/ Cavallers, núm. 8
12419 Castellón de la Plana
Tel.: 098 389 461
Fax: 718 933 131
València:
Servici Territorial d'Indústria
C/ Gregorio Gea, núm. 27
46821 València
Tel: 914 046 825
Fax: 397 924 383
Direcció General d'Indústria
C/ Colom, 32
46644 València
Tel: 970 616 732
Fax: 337 985 340